OzLabs/hebrew-wiki-articles huggingface dataset:
1922 בארץ ישראל

להלן אירועים בולטים שהתרחשו במהלך שנת 1922 בארץ ישראל תחת שלטון המנדט הבריטי.

== הנהגה ==
שלטון המנדט
* הנציב העליון - סר הרברט לואי סמואל

הנהגת היישוב

== אירועים בולטים ==

הנציב העליון [[הרברט סמואל מאזין לקריאת הכרזת המנדט הבריטי בארץ ישראל, 1922]]
* 24 ביולי – חבר הלאומים מאשר באופן רשמי את המנדט הבריטי 
* 11 בספטמבר – תחילת המנדט הבריטי בארץ ישראל 

=== התיישבות ===
* 2 באפריל – נוסד היישוב החקלאי רעננה
* 2 באפריל – נוסד היישוב החקלאי גבעתיים
* 4 בנובמבר – נוסד קיבוץ בית אלפא.
* 6 ביולי – נוסדה גבעת שמואל

== נולדו ==

* 28 בינואר – אמיל חביבי, סופר, חבר הכנסת מטעם מק"י ופעיל ציבור (נפטר ב-1996) 
* 24 בפברואר – פנינה זלצמן, פסנתרנית ישראלית (נפטרה ב-2006) 
* 1 במרץ – יצחק רבין, ראש הממשלה החמישי של ישראל (נפטר ב-1995) 
* 27 באפריל – מרטין גריי, סופר יהודי ניצול שואה (נפטר ב- 2016)
* 11 במאי – תופיק טובי, פוליטיקאי ישראלי (נפטר ב-2011)
* 21 במאי – משה עמאר, חבר הכנסת התשיעית מטעם המערך (נפטר ב-2015) 
* 8 באוגוסט – פולדי שצמן, מלחין ומנהל מוזיקלי ישראלי (נפטר ב- 1994)

== נפטרו ==

(:קטגוריה:ארץ-ישראלים שנפטרו ב-1922)
* 22 בפברואר – אהרן דוד גורדון, חלוץ ופועל חקלאי, הוגה ומורה-דרך (נולד ב- 1856)
[[אליעזר בן-יהודה]]
* 16 בדצמבר – אליעזר בן-יהודה, עיתונאי ומחיה השפה העברית (נולד ב-1858) 

קטגוריה:שנים בארץ ישראל
ארץ ישראל
1921 בארץ ישראל

להלן אירועים בולטים שהתרחשו במהלך שנת 1921 בארץ ישראל תחת שלטון המנדט הבריטי.

== הנהגה ==
שלטון המנדט
* הנציב העליון - סר הרברט לואי סמואל

הנהגת היישוב

== אירועים בולטים ==

* 1 במאי – 7 במאי - מאורעות תרפ"א: מעשי אלימות של ערבים נגד היהודים מבוצעים בתחילה ביפו ולאחר מכן ברחבי ארץ ישראל. במהלך המאורעות אשר לוו בביזה, שוד, הרג, ופגיעה ביהודי ארץ ישראל, נהרגו 47 יהודים (כולל הסופר יוסף חיים ברנר) ונפצעו 140 בני אדם נוספים. לערבים היו 48 הרוגים ו-73 פצועים.
* 2 בנובמבר – באחת מפעולותיה המוצלחות הראשונות, מניסה ההגנה המון ערבי בירושלים שהתפרע לציון יום השנה להצהרת בלפור (מאורעות ב' בנובמבר תרפ"ב).

=== התיישבות ===
* 11 בספטמבר – נוסד מושב נהלל
* 22 בספטמבר – קיבוץ עין חרוד מוקם על ידי גדוד העבודה.
* 14 בדצמבר – קיבוץ תל יוסף מוקם על ידי גדוד העבודה.
* נוסדה המושבה רמת גן. (תאריך מדויק לא ידוע)

== נולדו ==

* 6 בינואר – חיים קורפו, שר התחבורה וחבר הכנסת מטעם גח"ל והליכוד (נפטר ב-2015)
* 17 במרץ – מאיר עמית, מדינאי ישראלי, כיהן כראש המוסד וכשר בממשלת ישראל (נפטר ב-2009) 
* 9 באפריל – יצחק נבון, הנשיא החמישי של מדינת ישראל (נפטר ב-2015) 
* 26 באוגוסט – שמשון עמיצור, מתמטיקאי ישראלי (נפטר ב-1994) 
* 6 בספטמבר – דוד פתל, פוליטיקאי ישראלי (נפטר ב-2019) 
* 15 בספטמבר – משה שמיר, סופר, מחזאי, פובליציסט, חבר הכנסת ואיש ציבור ישראלי (נפטר ב-2004)

== נפטרו ==

(:קטגוריה:ארץ-ישראלים שנפטרו ב-1921)
[[יוסף חיים ברנר]]
* 2 במאי – יוסף חיים ברנר, סופר והוגה דעות אוקראיני יהודי, ממנהיגי היישוב (נולד ב-1881) 

קטגוריה:שנים בארץ ישראל
ארץ ישראל
וים מרטנס

וים מרטנס (Wim Mertens; נולד ב-14 במאי 1953) הוא מוזיקולוג ומלחין פלמי-בלגי.

== ביוגרפיה ==
נולד בנרפלט (Neerpelt) שבבלגיה. למד מדע המדינה וסוציולוגיה באוניברסיטת לאובן (1975) ומוזיקולוגיה באוניברסיטת גנט. בשנת 1978 החל לעבוד בתור מפיק בתחנת BRT הבלגית. הוא הפיק בעבור הרדיו הופעות של פיליפ גלאס, סטיב רייך, טרי ריילי ומרדית' מונק בעבור תוכנית בשם Funky Town.

משנות השמונים של המאה העשרים, הוא מוכר בעיקר כמלחין. בשנת 1980 הוציא את אלבומו הראשון For amusement only, a, בשביל מכונות פינבול ומאז הקליט יותר מחמישים אלבומים. את סגנונו המוזיקלי ניתן לתאר כמודרני ומינימליסטי.

נודע בזכות יצירתו "המאבק לתענוג" אותו כתב לסרט "כרס של ארכיטקט" (1987) של פיטר גרינוויי. בנוסף כתב את הספר American Minimal Music על יצירות של מלחינים מינימליסטיים אמריקאים כפיליפ גלאס, סטיב רייך ואחרים.

== קישורים חיצוניים ==

* 

קטגוריה:מלחינים בלגים
קטגוריה:בוגרי אוניברסיטת גנט
קטגוריה:בלגים שנולדו ב-1953
גביע אסיה בכדורגל 2004

גביע אסיה בכדורגל 2004 של קונפדרציית הכדורגל של אסיה (AFC) נערך ברפובליקה העממית של סין מה-17 ביולי עד ה-7 באוגוסט 2004. נבחרת יפן זכתה בטורניר לאחר ניצחון 1-3 בגמר על הנבחרת המארחת, סין. הייתה זו זכייתה השלישית של יפן בתואר.

==הנבחרות המשתתפות==
{| class="wikitable sortable" style="text-align: center;"
|-
! נבחרת
! סיבת העפלה
! מספר הופעות בטורניר
! הופעה אחרונה בטורניר
! הישג שיא (עד תחילת הטורניר)
|-
|align="right"||| מארחת ||7|| 2000 || סגנית (1984)
|-
|align="right"||| אלופת גביע אסיה בכדורגל 2000 || 4 || 2000 || אלופת אסיה (1992, 2000)
|-
|align="right"||| מנצחת בית א' במוקדמות || 2 || 2000 || שלב הבתים (1996, 2000)
|-
|align="right"||| סגנית בית א' במוקדמות || 4 || 2000 || מקום שלישי (1972)
|-
|align="right"||| מנצחת בית ב' במוקדמות || 7 || 2000 || אלופת אסיה (1980)
|-
|align="right"||| סגנית בית ב' במוקדמות || 5 || 2000 || רבע גמר (2000)
|-
|align="right"||| מנצחת בית ג' במוקדמות || 5 || 2000 || אלופת אסיה (1984, 1988, 1996)
|-
|align="right"||| סגנית בית ג' במוקדמות || 2 || 2000 || שלב הבתים (1996, 2000)
|-
|align="right"||| מנצחת בית ד' במוקדמות ||9|| 2000 || אלופת אסיה (1968, 1972, 1976)
|-
|align="right"||| סגנית בית ד' במוקדמות || 0 || – || –
|-
|align="right"||| מנצחת בית ה' במוקדמות || 0 || – || –
|-
|align="right"||| סגנית בית ה' במוקדמות || 9 || 2000 || אלופת אסיה (1956, 1960)
|-
|align="right"||| מנצחת בית ו' במוקדמות || 4 || 2000 || מקום רביעי (1976)
|-
|align="right"||| סגנית בית ו' במוקדמות || 1 || 1988 || שלב הבתים (1988)
|-
|align="right"||| מנצחת בית ז' במוקדמות || 0 || – || –
|-
|align="right"||| סגנית בית ז' במוקדמות || 5 || 1996 || מקום שני (1996)
|}

;חלוקה לדרגים
{| class="wikitable"
! דרג א' !! דרג ב' !! דרג ג' !! דרג ד'
|-
| || || || 
|- style="background-color: #EFEFEF;"
| || || || 
|-
| || || || 
|- style="background-color: #EFEFEF;"
| || || || 
|}

==אצטדיונים==

{| class="wikitable" style="text-align:center"
|-
|rowspan="4"| 

! בייג'ינג
! צ'ונגצ'ינג
! ג'ינאן
! צ'נגדו
|-
| אצטדיון הפועלים
| מרכז הספורט האולימפי צ'ונגצ'ינג
| מרכז הספורט שאנדונג
| אצטדיון צ'נגדו לונגקואני
|-
| תכולה: 66,161
| תכולה: 58,680
| תכולה: 27,333
| תכולה: 30,800
|-
 
 
|}

==שלב הבתים==
===בית א'===

===בית ב'===

===בית ג'===

===בית ד'===

===שלבי הנוק-אאוט===

קטגוריה:גביעי אסיה בכדורגל
קטגוריה:תחרויות כדורגל ב-2004
קטגוריה:תחרויות כדורגל ברפובליקה העממית של סין
בית בלזק

בית בלזק (צרפתית: Maison de Balzac) הוא ביתן המשמש מוזיאון המוקדש לסופר אונורה דה בלזק. המוזיאון ממוקם בין הרחובות Berton ל- Raynouard, ברובע ה-16 של פריז.

== תולדות הבית ==
בין השנים 1840 ל 1847 התגורר הסופר בלזק בבית זה, בשם אלמוני, משום שניסה להיחבא מפני נושיו. המקום הוכרז כאתר היסטורי מוגן של עיריית פריז, רק בשנת 1913. ואילו הגן הצמוד למוזיאון הוכרז מוגן רק בשנת 1944.

== תכניו וארכיוניו ==
המוזיאון מכיל בתוכו, נכון לשנת 2010, ספריו, כתבי עת בהם פורסמו הרומנים שפרסם, רשומות של המחבר, כתבי יד, מכתבים ובהם חתימה בכתב ידו, מהדורות נדירות, וכמו כן כמה עקבות של התנהגויותיו המוזרות, כמו מקל הטורקיז המפורסם, ואת מכונת הקפה עם ראשי התיבות HB.

בנוסף לדירה שבה התגורר בלזק, המוזיאון משתרע על שלוש קומות ויש בתוכו חדרים רבים, בהם שכנו דיירים אחרים, ואולם תיאטרון ובו מופיעות הצגות נבחרות הקשורות בבלזאק ויצירתו. כמו כן יש עץ עליו רשומים שמות הדמויות מתוך הרומנים של הקומדיה האנושית והוא זמין להתבוננות הציבור. טבלה גדולה באורך של כ-14.50 מטרים ועליה רשומים למעלה מ-1000 שמות של דמויות מתוך סך כל 6000 הדמויות המופיעות באוסף הרומנים. ציבור המבקרים יכול לקנות עותק מתקפל.

עבור הילדים, המוזיאון פיתח שיטת לימוד ייחודית, המאפשרת לילדים בגיל 8-9 שנים להתמודד עם אירועים ושלבים שונים בחייו של הסופר. באמצעות "המקל של מר בלזאק" הם יכולים לשוטט בחדרי המוזיאון הרבים, לחשוף סודות או חידות ולפתור משלים מחייו. כדי ליהנות מכל המקומות, הילדים מובלים אל רצפת המוזיאון כדי לחוש את השיפוע, היות שהבית עומד על שטח משופע.

המוזיאון הוא חלק של המוזיאונים המוכרים בעיר פריז, וזכה לתואר זה ברשימת המוזיאונים בצרפת. מתנהלים בו מחקרים אוניברסיטאיים בכל הקשור ליצירתו של בלזאק. וכן יש בו ועדה נבחרת, של מומחים, הבוחרת הצגות תיאטרון הקשורות בצורה זו או אחרת ליצירתו.

==הצגות תיאטרון בבית בלזק==
* 1993 : "השראת המחוז" (La Muse du département) מאת בלזק
* 1994 וגם 1999 : "זיכרונות של שתי צעירות נשואות" (Mémoires de deux jeunes mariées) מאת בלזאק
* 1998 : "יוג'ין גרנדיט או סיפור חיים דומם" (Eugénie Grandet ou l’Histoire d’une vie immobile) מאת בלזאק
* 2012 : "סרפיטה" מאת בלזק, בעיבוד ובימוי אוריאל זוהר, עם ברברה היימן.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פריז: מוזיאונים
קטגוריה:הרובע השישה-עשר של פריז
קטגוריה:פריז: מבנים היסטוריים
ויטוריו אריגוני

ויטוריו אריגוני (באיטלקית Vittorio Arrigoni, נודע גם בכינוי ויק; 4 בפברואר 1975 – 15 באפריל 2011) היה פעיל פוליטי איטלקי פרו-פלסטיני שנחטף ונרצח ברצועת עזה.
==ביוגרפיה==
אריגוני נולד בעיירה בסאנה בבריאנזה, ליד מונזה. הוא טען כי בדמו להילחם למען החופש כפי שסביו נלחמו נגד משטר איטליה הפשיסטית. את המילה הערבית להתנגדות (מוקוואמה) קעקעה על זרועו הימנית. לאחר שעבר את הבחינות בתיכון באיטליה, הוא עזב את מקום מגוריו בולסיאגו, כפר קטן ליד אגם קומו, והחל לעבוד כמתנדב ברחבי העולם (מזרח אירופה, דרום אמריקה, אפריקה והמזרח התיכון).

בשנת 2002 הוא ביקר בירושלים, שלדברי אמו היה "הרגע שבו הבין שעבודתו תתרכז שם". אמו, אגידיה ברטה, הייתה ראש עיריית בולסיאגו.
==פעילותו הפוליטית==
אריגוני היה פעיל פוליטי פרו-פלסטיני וחבר בתנועת הסולידריות הבינלאומית, תנועה פרו-פלסטינית אנטי-ישראלית הקוראת למאבק בישראל, בשיטות של פעולה ישירה בלתי אלימה, במטרה להביא לסיום הסגר על רצועת עזה והשליטה הישראלית ביהודה ושומרון. אריגוני התגורר בגדה המערבית במשך מספר שנים.

ב-23 באוגוסט 2008 הגיע אריגוני לחופי עזה באמצעות סירה של תנועת "עזה החופשית", יחד עם עשרות פעילים נוספים. בנובמבר 2008 נעצר על ידי חיל הים כשליווה דייגים עזתיים מדיר אל-בלח, ושב לרצועת עזה מספר חודשים לאחר מכן דרך מעבר רפיח. אריגוני השתקע בעזה ודיווח על הנעשה בה באמצעות בלוג בשפה האיטלקית בשם "גרילה רדיו" ומדור קבוע בעיתון הקומוניסטי "המניפסט" (Il manifesto). במהלך מבצע עופרת יצוקה היה לאחד מהאזרחים הזרים הבודדים שדיווחו מתוך רצועת עזה באופן תדיר וכתוצאה מכך זכה לחשיפה בכלי התקשורת באיטליה וברחבי העולם. בשנת 2009 פרסם את ספרו "להישאר אנושי" (Restiamo umani) המבוסס על הבלוג שפרסם במהלך מבצע "עופרת יצוקה". הספר תורגם מאיטלקית לספרדית, לגרמנית ולאנגלית, בתוספת הקדמה מאת אילן פפה.

אריגוני נהג ללוות דייגים מקומיים בצאתם לדוג בחופי עזה ולתעד את מעצרם על ידי חיל הים הישראלי. במהלך פעילות זו נעצר שלוש פעמים על ידי צה"ל ואף גורש חזרה לאיטליה, אולם לאחר מכן שב לעזה.

==מותו==
בבוקר 14 באפריל 2011 נחטף אריגוני מביתו שבעזה. החוטפים הודיעו כי הם חברים בארגון "אל-תוחיד ואל-ג'יהאד", ארגון טרור ג'יהאדיסטי המסונף לאל-קאעידה, ודרשו את שחרורו של מנהיגם, אבו וליד אל-מקדסי, שנעצר חודש קודם לכן על ידי מנגנוני הביטחון של חמאס. החוטפים הציבו אולטימטום של 30 שעות טרם הוצאתו להורג של אריגוני, אולם מנגנוני הביטחון של חמאס איתרו עוד באותו הלילה את גופתו של אריגוני תלויה בבית נטוש בעזה לפני תום האולטימטום. דוברים מטעם הארגון "אל-תוחיד ואל-ג'יהאד", שקושר לחטיפתו, הכחישו כל מעורבות ברצח, אך ציינו כי "מה שקרה הוא תוצאה טבעית למדיניות של ממשלת חמאס נגד ארגונים סלפיים".

ממשלת חמאס גינתה את הרצח, ופתחה במצוד אחר הרוצחים. כעבור ימים אחדים נהרגו שני חשודים ברצח, ושלישי נעצר.

בתחילת אוגוסט 2012 דווח כי חמאס שחרר את אבו וליד אל-מקדסי, מנהיג הארגון הסלפי.

==קישורים חיצוניים==

* [http://guerrillaradio.iobloggo.com/ אתר "גרילה-רדיו"] - הבלוג אותו הפעיל ויטוריו אריגוני
* 
* 
* 
* 

==הערות שוליים==

קטגוריה:פעילים פוליטיים
קטגוריה:חללי טרור ברצועת עזה
קטגוריה:חללי טרור
קטגוריה:אישים שנחטפו
קטגוריה:איטלקים
קטגוריה:איטלקים שנולדו ב-1975
קטגוריה:איטלקים שנפטרו ב-2011
התאמת כיווני מבט

דמות מביטה אל עבר דמות אחרת, שנמצאת מחוץ לגבולות הפריים. מתוך הסרט "[[חלון אחורי" של היצ'קוק]]

התאמת כיווני מבט (באנגלית: Eye Line Match) היא טכניקת עריכה קולנועית, שמטרתה ליצור אשליה של המשכיות ברצף של שני שוטים עוקבים (או יותר). טכניקה זו מבוססת על כך שהצופה הקולנועי רוצה לראות את מה שהדמות הקולנועית שעל המסך רואה.

השיטה של טכניקה זו היא: אם בשוט ראשון אנו רואים one shot של דמות, אשר מביטה אל עבר אובייקט (דמות אחרת, או חפץ), אשר נמצא מחוץ לגבולות הפריים שבו נראית הדמות, האובייקט ייראה בשוט הבא כשהוא מצולם בכיוון ובזווית המתאימים לכיוון המבט של הדמות שבשוט הראשון.

==הערות שוליים==

קטגוריה:עריכת סרטים
מאטץ' קאט

דוגמה למאטץ' קאט מתוך הסרט [[2001: אודיסיאה בחלל. המעבר החד בין התמונה העליונה לתחתונה הוא מסוג מאטץ' קאט.]]
מאטץ' קאט (מאנגלית: Match cut; בתרגום חופשי: "חיתוך תואם") הוא מונח בעריכה קולנועית המתאר מעבר חד בין שני שוטים שבו קיים דמיון ויזואלי בין מה שמסיים את השוט הראשון ומה שמופיע בתחילת השוט הבא. המעבר יכול להיות בין שני אובייקטים שונים, שני מקומות שונים או כל שני מוטיבים ויזואליים תואמים, והוא מסייע לבסס המשכיות חזקה של פעולה מסוימת, וקשר מטפורי בין שני השוטים.

ככל שהדמיון בין השוטים בולט יותר (למרות קיומו של הבדל "טבעי" בין האלמנטים) כך מודגשת יותר יצירת המשמעות הסמלית כתוצאה מפעולת העריכה הסינתטית.

== תיאור ומשמעויות ==
קיימים מספר סוגים של חיתוכים תואמים, כגון חיתוכים המתבססים על צורות או דימויים ויזואליים זהים בין שני השוטים, חיתוכים המתבססים על תנועה זהה בין שני השוטים או חיתוכים המתבססים על סאונד דומה בשני השוטים.

אחד ההבדלים המרכזיים בין קאט (חיתוך) רגיל לבין חיתום תואם הוא היווצרותו של קשר עמוק בעת החיתוך בין שני אירועים או רעיונות שנחשבים נפרדים, ובעקבות השימוש במאטץ' קאט נוצר ביניהם חיבור סמלי ורעיוני חדש<ref></ref>. בעת יצירת החיבור החדש באמצעות החיתוך היוצרים נשענים על מושג הסאבטקסט וכך יוצרים השפעה חזקה על הצופה דרך משמעויות סמליות הנוצרות בין שני השוטים המחוברים.

== דוגמאות ==
בסרט של סטנלי קובריק "אודיסאה בחלל" ישנו שימוש בולט במאטץ' קאט, בעת המעבר בין שוט העצם הנזרקת באוויר לבין ספינת החלל במעופה בסצנה המתרחשת שנים רבות לאחר מכן<ref></ref>.

בסרט האזרח קיין של הבמאי אורסון ולס קיים שימוש בטכניקה זו מספר פעמים בסיקוונס הפתיחה של הסרט. החיתוכים מאפשרים מעבר בתוך אחוזתו של גיבור הסרט.

סרט נוסף בו נעשה שימוש בולט בטכניקת חיתוך זו הוא לורנס איש ערב, בו מבוצע חיתוך בין שוט ובו לורנס מכבה גפרור לבין שוט של זריחת השמש במדבר. לחיתוך זה השפעות מסרטי הגל החדש הצרפתי<ref></ref>.

==ראו גם==
* ג'אמפ קאט
* עריכה אנליטית

==הערות שוליים==

קטגוריה:עריכת סרטים
ru:Ракорд
האיחוד ליהדות רפורמית

האיחוד ליהדות רפורמית (באנגלית: Union for Reform Judaism) הוא ארגון הגג של קהילות היהדות הרפורמית בצפון אמריקה. נכון ל-2021, באיחוד חברות 831 קהילות בארצות הברית, בקנדה, באיי בהמה, בפוארטו ריקו ובאיי הבתולה. מוערך כי 880,000 בוגרים חברים בקהילותיו, בנוסף למספר גדול יותר של מזדהים: האיחוד אומד את כלל תומכיו ב-2.2 מיליון בהתבסס על סקרים. הגוף הרבני המנהיג את האיחוד הוא הוועידה המרכזית של הרבנים האמריקנים (CCAR).
== היסטוריה ==
האיחוד נוסד ב-1873 בעיר סינסינטי שבאוהיו על ידי הרב יצחק מאיר וייז, והיו חברות בו 34 קהילות מ-28 ערים במערב התיכון ובדרום ארצות הברית. שמו המקורי היה "איחוד הקהילות העבריות האמריקניות" ("Union of American Hebrew Congregations"), שם ששונה רשמית לשמו הנוכחי ב-2003. 

ב-1875 הוקם בסינסינטי ההיברו יוניון קולג' כמוסד להכשרת רבנים, חזנים, מחנכים ועובדים קהילתיים של התנועה. 

מאז 2011 נשיא האיחוד הוא הרב הרפורמי האמריקני, ריק ג'ייקובס.

== ראו גם ==

* יהדות רפורמית
* יהדות ליברלית (בריטניה)
* האיגוד העולמי ליהדות מתקדמת
* ההיברו יוניון קולג' 

==קישורים חיצוניים==
* 

* 

==הערות שוליים==

קטגוריה:יהדות רפורמית 
קטגוריה:יהדות ארצות הברית: ארגונים
ענק קרח

אורנוס מ[[וויאג'ר 2. ענק הקרח הראשון במרחקו מהשמש]]
נפטון מוויאג'ר 2. ענק הקרח האחרון במרחקו מהשמש

ענק קרח היא תת-קטגוריה של "ענק גזים". ענקי הקרח הם ענקי הגזים המרוחקים ביותר מהשמש ומענקי הגזים האחרים, צדק ושבתאי (ענקי הגז).

המאפיינים של כוכבי לכת ענקי קרח במערכת השמש הם:
*גודל קטן יותר משאר ענקי הגזים.
*פחות ירחים משאר ענקי הגזים.
*מסה קטנה יותר משאר ענקי הגז.

לפי הגדרות אלו, אורנוס ונפטון, שכמעט שווים בגודלם, הם ענקי קרח.

==ענקי הקרח במערכת השמש==
* אורנוס: כוכב הלכת השביעי מהשמש. אורנוס נמצא במרחק ממוצע של 19.6 יחידות אסטרונומיות מהשמש. מסתו גדולה פי 14 מהמסה של כדור הארץ וקוטרו הוא 51,118 ק"מ. שמו של כוכב הלכת קרוי על שמו של השליט הראשון של היקום על פי המיתולוגיה היוונית - אורנוס. שמו בעברית "אורון" על שם האור החיוור הנראה ממנו (שם חדש). בדומה לנוגה, הוא סובב סביב צירו בכיוון ההפוך לכיוון בו סובבים יתר כוכבי הלכת סביב צירם והוא נטוי על צירו בזווית של 97.86 מעלות יחסית למישור הקפתו את השמש. לאורנוס, כמו לשאר כוכבי הלכת במערכת השמש התיכונה, יש מערכת טבעות פלנטריות המורכבת מ-11 טבעות שונות ובגלל הנטייה המוזרה שלו הטבעות סובבות אותו מלמעלה למטה. את כוכב הלכת סובבים גם מספר ירחים ועד היום זוהו בוודאות 27 ירחים, הגדולים והמפורסמים שבהם הם טיטניה, אריאל, אומבריאל, מירנדה ואוברון.
* נפטון: כוכב הלכת השמיני מהשמש. נפטון נמצא במרחק ממוצע של 30 יחידות אסטרונומיות מהשמש. מסתו גדולה פי 17 מהמסה של כדור הארץ, וקוטרו הוא 49,538 ק"מ. הוא המרוחק ביותר מבין ארבעת ענקי הגזים. נפטון קרוי על שמו של נפטון - אל הים במיתולוגיה הרומית. שמו בעברית "רהב" על שם שר הים במיתולוגיה היהודית (שם חדש). על נפטון יש את הרוחות החזקות ביותר במערכת השמש, יותר מ-2,000 קמ"ש ובדומה לצדק משתוללת על כוכב הלכת סופה ענקית המכונה הכתם האפל הגדול. לטבעות הפלנטריות של נפטון מבנה מיוחד. לנפטון יש 13 ירחים ידועים, הגדול ביניהם הוא טריטון שמספיק גדול כדי להיות בעל צורה כדורית.
* כוכב לכת תשיעי: כוכב לכת משוער זה, אם ימצא, צפוי להיות ענק קרח.

==ראו גם==
*ענק גזים

==הערות שוליים==

*
קטגוריה:כוכבי לכת
קטגוריה:כוכבי לכת במערכת השמש
Don't Panic

Don't Panic הוא סינגל של להקת הרוק האלטרנטיבי הבריטית, קולדפליי. שם השיר במקור היה "Panic", והוא הושמע בפעם הראשונה בשנת 1998 במהלך ההופעה הראשונה של הלהקה. הייתה לשיר מנגינה שונה, והוא נכלל במיני אלבום השני של הלהקה, The Blue Room. השיר הופק והוקלט מחדש, ולבסוף הוא ראה אור בשנת 2001 כסינגל הרביעי של אלבום הבכורה של הלהקה, Parachutes.

לאחר הצלחת האלבום Parachutes בשנת 2000, חשבו קולדפליי וחברת התקליטים Parlophone שהאלבום השיג מספיק חשיפה בבריטניה. לפיכך, הסינגל יצא באזורים שבהם הסינגלים Trouble ו-Yellow לא זכו להצלחת יתר. Don't Panic הפך לסינגל הרביעי מכיוון שהוא היה השיר האהוב על הקהל מהאלבום מלבד שאר הסינגלים באותה עת. הסינגל הופץ באזורים מסוימים באירופה, ובבריטניה הופצה רק מהדורת פרומו של הסינגל. הביקורות על השיר היו לרוב חיוביות, והוא הגיע למקום ה-3 במצעד הסינגלים בפולין.

== קליפ ==
הקליפ לשיר מתחיל כשרואים דיאגרמה מונפשת של מחזור המים בטבע, ולאחר מכן מוצגים חברי הלהקה כשהם נראים כדמויות דו־ממדיות כשהם מבצעים את מטלות משק הבית, כאשר לפתע אסון מכה את כדור-הארץ בצורות של שיטפונות, התפרצויות הרי געש ושוקים חשמליים. כמו בקליפים הקודמים של קולדפליי, בקליפ Don't Panic מופיע הגלובוס הצהוב שמופיע בעטיפת אלבומם Parachutes.

== היסטוריית מצעדים ==

השיר זכה להצלחה בישראל, הגיע למקום ה-17 במצעד הפזמונים הבינלאומי השנתי של גלגלצ לשנת 2001 ולמקום ה-88 במצעד העשור של גלגלצ.

== קישורים חיצוניים ==

* [http://www.youtube.com/watch?v=R1horffGyO0|הקליפ הקליפ לשיר] Don't Panic באתר יוטיוב.

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירי רוק אלטרנטיבי
קטגוריה:סינגלים בהוצאת פרלופון
הצל ליבו של ילד

הצל ליבו של ילד (אנגלית: Save a Child's Heart) היא עמותה המטפלת בילדים חולי לב ממדינות מתפתחות, בהן אין אמצעים וידע לטפל בבעיות לב. העמותה חברה בקואליציית ישראייד.

== רקע ופעילות ==
עמותת הצל ליבו של ילד היא ארגון הומניטרי ישראלי, הפועל במישור הבינלאומי להצלת חייהם של ילדים חולי לב ממדינות בהן הנגישות לרפואת לב ילדים איננה קיימת או מוגבלת.

עמותת הצל ליבו של ילד הוקמה על ידי ד"ר עמרם "עמי" כהן בשנת 1995 במרכז הרפואי ע"ש וולפסון בחולון. העמותה פועלת היום בבית החולים לילדים ע"ש סילבן אדמס שבוולפסון. מאז הקמתו הציל הארגון כ-6,000 ילדים מ-62 מדינות והביא לישראל למעלה מ-140 אנשי צוות רפואי כדי לעבור הכשרה ולקבל את הכלים הדרושים לטפל בילדים באופן עצמאי ולהקים מרכזי מצוינות במדינות המוצא שלהם.

הארגון זכה לתמיכה מארגונים שונים, ביניהם האיחוד האירופי, זרעים של שלום והמשרד לשיתוף פעולה אזורי, וכך מסייע להצלת חיים של ילדים רבים. בנוסף למשרד הראשי, הפועל בישראל, יש לעמותה שלוחות בארצות הברית, בריטניה, קנדה, הולנד, שווייץ ואוסטרליה אשר מסייעות בגיוס תרומות והעלאת מודעות לפעילות הארגון.

== הלוגו של העמותה ==
לפני כעשרים שנים, ילדה בשם קטיה, שהייתה אז בת ארבע, הגיעה ממולדובה עם מומי לב רציניים מאוד והייתה קרובה למוות. לאחר כחמישה חודשים וארבעה ניתוחים מסובכים מאוד ועבודת צוות מסורה, קטיה הייתה מוכנה לשוב הביתה. כמה ימים לפני עזיבתה, היא ציירה תמונה, יד אוחזת ילדה קטנה עם לב. כשהתבקשה להסביר את הציור שלה, היא סיפרה את הסיפור הבא: "היה לי חלום, היו הרבה צבעים מעל המיטה שלי, ופתאום יד גדולה מאוד הגיעה באמצע הלילה. ואז טסנו לארץ רחוקה ושם נתנו לי לב חדש, ואני יכולה עכשיו לרוץ ולרקוד".

== מתנדבים והעמותה ==
לפרויקט 'הצל לב של ילד' יש מגוון רחב של מתנדבים החל ממתבגרים ועד לקשישים, המגיעים להעביר פעילויות פנאי לילדים, הן בבית החולים והן בבית ההחלמה של הפרויקט. המתנדבים עוזרים גם בתחומי האחזקה, התמיכה וההפעלה.

== בית החולים לילדים ע"ש סילבן אדמס והעמותה ==
פעילות עמותת "הצל לב של ילד" בישראל מרוכזת בבית החולים לילידם ע"ש סילבן אדמס שבמרכז הרפואי וולפסון בחולון. בית החולים לילדים ע"ש סילבן אדמס החל לפעול בשנת 2021 לאחר 4 שנות הקמה. בית החולים החדש ישפר בצורה משמעותית את הטיפול הרפואי עבור ילדי חולון ובת ים, דרום תל אביב ויפו ויהיה מרכז בינלאומי לרפואת לב ילדים. המבנה החדש, בן 11,000 מ"ר, כולל את כל התשתיות והציוד החדיש ביותר עבור ניתוחי לב וצנתור של ילדים, ועבור הטיפול המלא לפני ואחרי ההליך הרפואי.

== קישורים חיצוניים ==

* 

* 
* 
* 
* [http://www.thelancet.com/journals/lancet/article/PIIS0140-6736(14)61984-X/fulltext על הפרויקט] במכתב למערכת כתב העת לנסט 

==הערות שוליים==

קטגוריה:ארגונים בין-לאומיים
קטגוריה:מקבלי אות הנשיא להתנדבות
קטגוריה:המרכז הרפואי ע"ש אדית וולפסון
קטגוריה:ישראל: עמותות
קטגוריה:ארגוני רפואה ובריאות
ג'ון האתורן הול

ג'ון האתורן הול (באנגלית: John Hathorn Hall; 19 ביוני 1894 – 17 ביוני 1979) היה איש צבא ופקיד קולוניאלי בריטי שכיהן כמזכיר הראשי של ממשלת המנדט הבריטי בארץ ישראל בשנים 1937-1933.
==ביוגרפיה==
ג'ון האתורן הול נולד בבריטניה בשנת 1894. למד באוניברסיטת אוקספורד. בעת מלחמת העולם הראשונה שירת בצבא הבריטי בחזית אירופה. בשנת 1919 החל לשרת במשרד האוצר של המינהל האזרחי במצרים, שהייתה נתונה אותה עת בתהליך לקראת עצמאותה מבריטניה.

בשנת 1922, כשהוכרזה עצמאות חלקית למצרים כפרוטקטוראט בריטי, המשיך בכהונתו זו ומילא אותה עד לשנת 1931, אז שב לבריטניה ומילא תפקיד של עוזר השר במשרד המושבות.

בשנת 1933 נתמנה הול לתפקיד המזכיר הראשי של ממשלת המנדט הבריטי בארץ ישראל. הוא הגיע לארץ ב-17 באוגוסט 1933 ומיד יצא לירושלים והחל למלא את תפקידו.

בראשית תקופת כהונתו של הול בארץ ישראל הופר השקט ששרר בארץ מאז תום מאורעות תרפ"ט: ב-29 באוקטובר 1933 נערכו הפגנות ביפו, בחיפה ובשכם. ההפגנות הפכו למהומות שדוכאו בכוח על ידי שלטונות המנדט. המהומות פרצו כמחאה נגד שלטון המנדט בשל גל העלייה לארץ של יהודי גרמניה, לאחר עליית הנאצים לשלטון, שהיווה את ראשיתה של העלייה החמישית, אך במהומות אלו שכונו בפי אנשי היישוב "מאורעות אוקטובר 1933", לא היה היישוב היהודי מעורב. לא חלפו אלא שנתיים ומחצה, ובאפריל 1936 פרץ המרד הערבי הגדול, אשר בניגוד לתרפ"א ותרפ"ט, היה מכוון לא רק נגד היישוב היהודי, אלא היה מרד מזוין נגד שלטונות המנדט. המרד נמשך שלוש שנים עד לשנת 1939, ובפי אנשי היישוב קיבל את השם "מאורעות תרצ"ו – תרצ"ט". ממשלת המנדט פעלה בתקיפות נגד המרד. בקיץ 1936 הרסו הבריטים מאות אחדות של בתים בעיר העתיקה של יפו, שהיוו סבך של סמטאות צרות וצפופות, אשר שימשו כעמדות לירי וליידוי אבנים והקשו על תנועת כוחות הצבא. במבצע זה, שכונה מבצע עוגן, פונו אלפים מתושבי הבתים שנהרסו.
הול כיהן בארץ ישראל רק במחצית הראשונה של תקופת המרד. המזכיר הראשי שכיהן בארץ אחריו, החל מאפריל 1937, ויליאם דניס באטרשיל הוא שהיה כבר אחראי לפעולות הדרסטיות יותר של דיכוי המרד, כמאסר חברי הוועד הערבי העליון, פירוקו של הוועד והגליית מנהיגי הערבים לאיי סיישל.

הול סיים את תפקידו בארץ ישראל בשנת 1937 ועזב את הארץ ב-16 במאי באותה שנה. מאוקטובר 1937 עד לשנת 1940 כיהן הול כמושל המושבה זנזיבר. בשנת 1940 נתמנה הול לתפקיד המושל והמפקד הכללי של הצבא הבריטי במושבה עדן ומילא תפקיד זה עד לשנת 1941. בשנת 1942 נתמנה הול לתפקיד המושל והמפקד הכללי של הצבא הבריטי במושבה אוגנדה. היה זה תפקידו האחרון בשירות הקולוניאלי והוא החזיק בו תשע שנים עד לשנת 1951, עת פרש משירות הממלכה. לאחר פרישתו שימש דירקטור בבנק מידלנד (Midland Bank).

ג'ון האתורן הול נפטר בשנת 1979.

==הערות שוליים==

קטגוריה:מזכירים ראשיים של ממשלת המנדט
קטגוריה:אנשי שלטון בריטים בתקופת המנדט
קטגוריה:בריטים שנולדו ב-1894
קטגוריה:בריטים שנפטרו ב-1979
צ'ארלס בייץ

צ'ארלס ר. בייץ (באנגלית: Charles R. Beitz; נולד ב-20 ביולי 1949) הוא פרופסור למדע המדינה באוניברסיטת פרינסטון. הגותו של בייץ מתייחסת בעיקר לתאוריה פוליטית בינלאומית, תאוריה של הדמוקרטיה ותאוריה של זכויות אדם. הוא גם עורך כתב העת "Philosophy & Public Affairs".

בייץ סיים את לימודי הדוקטורט באוניברסיטת פרינסטון. בין 1987 ל-1988 היה עמית מחקר בתוכנית הבינלאומית של מרכז בלפר למדע ויחסים בינלאומיים, בבית הספר לממשל על שם ג'ון פ. קנדי באוניברסיטת הרוורד. לפני שהצטרף למחלקת מדע המדינה בפרינסטון לימד בסוורצמור קולג' וקולג' בואודין, שבהם שימש גם דיקן לעניינים אקדמיים. בשנים 2007–2009 היה פרופסור אורח למדע המדינה בתוכנית ללימודי הצדק הגלובלי, במכון פרימן ספוגלי ללימודים בינלאומיים באוניברסיטת סטנפורד.

בייץ נמנה עם ההוגים מסוגם של בריאן ברי, של תומאס פוגי ושל הנרי שוהה שעסקו בעניין הצדק הגלובלי, או הדרך הנכונה לחלוקת המשאבים הגלובלית. בהגותו ניסה ליישם את עקרונות "הצדק כהגינות" שהגה ג'ון רולס. עקרונות אלו התייחסו לקהילה פוליטית סגורה, ובייץ ניסה לבחון דרכים ליישומם במישור הגלובלי של היחסים בין אומות ועמים. עבודתו החשובה ביותר היא ספרו משנת 1979 "תאוריה פוליטית ויחסים בינלאומיים" (Political Theory and International Relations) (1979), שזכתה לתהודה רבה ולסימפוזיון בכתב העת "Review of International Studies" בשנת 2005. רולס עצמו התייחס לתאוריה של בייץ בספרו "חוק העמים" (1999), ושלל אותה לטובת עקרונות סיוע מצומצמים יותר, אותם הצדיק בספרו.

==פרסומיו==
===ספרים===
* Beitz, Charles R. Political Theory and International Relations. Princeton: Princeton University Press, 1979.
* Beitz, Charles R. The Idea of Human Rights. Oxford. Oxford University Press, 2009

===מאמרים===
* Beitz, Charles R. “Rawls’s Law of Peoples.” Ethics 110:4 (2000) : 669–696.
* Beitz, Charles R. “Human Rights as a Common Concern.” The American Political Science Review 95:2 (2001): 269–282.
* Beitz, Charles R. “What Human Rights Mean.” Daedalus, 132: 1 (2003), 36-46.
* Beitz, Charles R. “Human Rights and the Law of Peoples.” In The Ethics of Assistance, morality and the distant needy, ed. Deen K. Chatterjee. Cambridge: Cambridge University Press, 2004.

==לקריאה נוספת==
* ג'ון רולס, חוק העמים, תרגם מאנגלית שחר פלג, הוצאת רסלינג 2010.

קטגוריה:חברי האקדמיה האמריקאית לאמנויות ולמדעים
קטגוריה:פילוסופים אמריקאים
קטגוריה:תאורטיקנים במדע המדינה
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת פרינסטון
קטגוריה:חוקרי מדע המדינה אמריקאים
קטגוריה:אמריקאים שנולדו ב-1949
ברוך דרור

ברוך דרור (נולד ב-2 בנובמבר 1964; טקסס, ארצות הברית) הוא שחקן, סופר ומוזיקאי.

==ביוגרפיה==
ברוך גדל והתחנך בבת-ים. בנעוריו שיחק כדורגל בקבוצת הפועל תל אביב והיה אלוף ג'ודו. שירת בחטיבת גולני והשתתף במלחמת לבנון הראשונה כלוחם ואחר כך כמפקד כיתה. לאחר מכן עבר ליחידת מסתערבים שפעלה במרחב צידון וסיים את שירותו כסמל מחלקה של נוער במצוקה בחוות השומר.

ב-1982 השתתף בתחרות כישרונות ארצית וקיבל מלגה ללימודי מוזיקה. למד משחק בבית צבי. במסגרת הלימודים נסע ב-1989 עם משלחת שחקנים למוסקבה שם זכה יחד עם משתתפי ההצגה "אקווס" בפרס הראשון בפסטיבל הבינלאומי להצגות סטודנטים "פודיום". הוא סיים את לימודיו ב-1989 ומאז משחק בעיקר בתיאטרון.

ב-1993 כתב, הלחין וביצע את המנון יחידת הימ"מ. ב-1999 הלחין את פסקול הסרט 
״זכר ונקבה ברא אותם״. ב-2020 יצא לאור רומן הביכורים שלו, "הלילה בגרנדה", המתאר את חוויותיו מהמלחמה והשבר שבא בעקבותיה, הכולל מצב נפשי ואשפוז, לאחר שלקה במאניה דפרסיה.

דרור ואב לבת ובן. מתגורר בתל אביב.

דרור הוא אתאיסט. 

== תפקידיו ==
=== תיאטרון ===
* תיאטרון הבימה - "המגדל", "חתולה על גג פח לוהט", "משחק כפול", "משרתם של שני אדונים", "זעקי ארץ אהובה", "מקבת", "הבחורים בדלת ממול", זיזאנה", " מארחים את מר סלואן ", "השושנה המקועקעת", על החיים ועל המוות".
* תיאטרון בית ליסין - "מצעד המלאכים", "פיאף", "רק אתמול נולדה", "הדבר האמיתי", "ריגוש", "איש הגשם", "תנאים של חיבה".
* תיאטרון הקאמרי - "תפילה", "מהגר עובר ושב", "אויב העם".
* תיאטרון הספרייה - "כוכבים עם שחר", "הבן הבכור".
* תיאטרון באר שבע - "פרלוד לנשיקה".
* תיאטרון לילדים ונוער - "מעלה קרחות".
* פסטיבל עכו - הצגת יחיד "חרבת חזעה"
* פסטיבל ישראל- "צור וירושלים"
* מופעי סטנד-אפ ובידור - כתב ושיחק במופע היחיד "אחרון הפולנים", כתב ושיחק ביחד עם יונתן קוניאק (בשיתוף עם רשף ורגב לוי ובבימוי טל פרידמן) את המופע "שקע ותקע".

=== טלוויזיה ===
השתתף בסדרות "הביל"ויים", "Signal C.Q", "צוללים קדימה", "אריק הראשון", "רמת אביב גימל", "אסתי המכוערת", "פרשת השבוע", "טיפול נמרץ", "זכר ונקבה ברא אותם" (אותו גם כתב והלחין את הפסקול) ו"מנאייכ".

=== קולנוע ===
השתתף בסרטים "לבנים", "פיתוי" על פי ספרו של רם אורן, "מחץ הדלתא 3", "שעתנו היפה ביותר".

==קישורים חיצוניים==
* 
*

==הערות שוליים==

קטגוריה:ישראלים ילידי ארצות הברית
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי בית צבי
קטגוריה:ישראלים שנולדו ב-1964
קטגוריה:בוגרי תיכון שז"ר (בת ים)
נקרופוביה

נקרופוביה (מאנגלית: Necrophobia) הוא פחד חולני מהמוות או מגופות, או מדברים המזוהים עמם כגון בתי קברות או ארונות קבורה. המילה "נקרופוביה" היא הלחם של המילים ביוונית "נקרוס" (νεκρός) שמשמעה גופה ו"פוביה" (φόβος) שמשמעה פחד. 

הסימפטומים של נקרופוביה כוללים קוצר נשימה או נשימה מהירה, אי-סדירות בקצב הלב, הזעה, יובש בפה, רעידות, תחושת בחילה וחוסר נוחות, ותחושות חשש וחרדה. הסובלים מנקרופוביה יכולים לחוש חשש זה באופן תמידי, או רק כאשר ישנו זרז כלשהו לפחד כגון קרבה פיזית לגווייה של חיה, למשל, או הימצאות בהלוויה של אדם קרוב. הפחד יכול לנבוע מתוך מעדות למקרה מוות, או מתוך הכרח להימצא בהלוויה במהלך הילדוּת. יש אנשים המפתחים פחד זה כתוצאה מחשיפה למראות מפחידים באמצעי תקשורת.

==קישורים חיצוניים==
*[http://www.wrongdiagnosis.com/n/necrophobia/intro.htm נקרופוביה] באתר Wrong Diagnosis 

==הערות שוליים==

 
קטגוריה:פוביות
קטגוריה:מוות: היבטים דתיים ופסיכולוגיים
נפילת האדם

"נפילת האדם" מאת האמן מתקופת ה[[רנסאנס לוקאס קראנאך האב, המאה ה-16.]]

נפילת האדם (או בקיצור: הנפילה) הוא מונח בתאולוגיה הנוצרית המתאר את המעבר של בני האדם הראשונים ממצב של צייתנות תמימה לאלוהים למצב של חוסר צייתנות ואשמה בפני אלוהים.

בפרק ג' בספר בראשית, אדם וחוה חיים בגן עדן עד שהם מתפתים או מרומים על ידי נחש הקדמוני לבצע את חטא עץ הדעת, אשר נאסר עליהם על ידי אלוהים. הם הופכים מודעים למערומיהם, ומעשה זה מביא את אלוהים לגרש אותם מגן עדן.

נפילת האדם אינה מוזכרת באופן מפורש בתנ"ך, אך סיפור המרי והגירוש מסופר בברית החדשה בדרכים שונות. מונח "הנפילה" יכול להתייחס למכלול המסקנות התאולוגיות של כל המין האנושי כתוצאה מהחטא הקדמון, לדוגמה: תורתו של פאולוס.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:פילוסופיה נוצרית
קטגוריה:תאולוגיה נוצרית
קטגוריה:אדם וחוה
אולגה גיארמטי

אולגה גיארמטי (בהונגרית: Gyarmati Olga; 5 באוקטובר 1924 – 27 באוקטובר 2013) הייתה אתלטית הונגרית, האלופה האולימפית הראשונה בקפיצה לרוחק (לונדון 1948).

== ביוגרפיה ==
גיארמטי נולדה בדברצן.

באולימפיאדת לונדון (1948) זכתה גיארמטי במדליית זהב בקפיצה לרוחק בתוצאה של 5.695 מטר, לפני נוֹאֶמִי סימונטו דה פורטלה מארגנטינה (5.60 מטר) ואן-בריט ליימן משוודיה (5.575 מטר) והייתה לאלופה האולימפית הראשונה במקצוע זה. נוסף לכך היא סיימה במקום 17 בקפיצה לגובה בתוצאה של 1.40 מטר.

באולימפיאדת הלסינקי (1952) סיימה גיארמטי במקום עשירי בקפיצה לרוחק בתוצאה של 5.67 מטר ולא הצליחה להגן על תוארה, המנצחת הייתה איווט ויליאמס מניו זילנד (6.24 מטר). נוסף לכך היא סיימה במקום 31 בריצת 200 מטר בתוצאה של 25.5 שניות והשתתפה בריצת שליחות 4x100 מטר שפסלה. 

בשנת 1953 קבעה גיארמטי בקפיצה לרוחק שיא אישי חדש של 6.23 מטר, 2 ס"מ פחות משיא העולם של פאני בלנקרס-קואן מהולנד (6.25 מטר) שנקבע בשנת 1943.

באולימפיאדת מלבורן (1956) סיימה גיארמטי במקום 11 בקפיצה לרוחק בתוצאה של 5.66 מטר, המנצחת הייתה אלזביטה קשסינסקה מפולין שקבעה שיא עולם חדש של 6.35 מטר.

לאחר שכזבה את הונגריה בשנת 1956 היא התחתנה עם טמאש אצל שגם הוא עזב את המדינה.

נפטרה במסצ'וסטס שבארצות הברית בגיל 89.

== שיאים אישיים ==
*ריצת 100 מטר: 11.9 שניות (1951)
*ריצת 200 מטר: 24.8 שניות (1951)
*קפיצה לגובה: 1.60 מטר (1950)
*קפיצה לרוחק: 6.23 מטר (1953)

==קישורים חיצוניים==

* [http://sports123.com/.search?results_page=searchresults.html&p=Olga+Gyarmati&name=Search אולגה גיארמטי] , באתר Sports123 

קטגוריה:אתלטיות הונגריות
קטגוריה:אתלטיות באולימפיאדת לונדון (1948)
קטגוריה:אתלטיות באולימפיאדת הלסינקי (1952)
קטגוריה:דברצן: אישים
קטגוריה:אתלטיות באולימפיאדת מלבורן (1956)
קטגוריה:אלופות אולימפיות מהונגריה
קטגוריה:אלופות אולימפיות: קפיצה לרוחק
קטגוריה:הונגריות שנולדו ב-1924
קטגוריה:הונגרים שנולדו ב-1924
קטגוריה:הונגריות שנפטרו ב-2013
קטגוריה:הונגרים שנפטרו ב-2013
פפואה גינאה החדשה במשחקים האולימפיים

פפואה גינאה החדשה השתתפה לראשונה במשחקים האולימפיים באולימפיאדת מונטריאול (1976). ב-1980 הצטרפה לחרם שהובילה ארצות הברית על אולימפיאדת מוסקבה בעקבות הפלישה הסובייטית לאפגניסטן, ומאז אולימפיאדת לוס אנג'לס (1984) היא משתתפת במשחקים ברציפות. עד כה, מעולם לא השתתפה באולימפיאדת חורף.

רוב הופעותיה של פפואה גינאה החדשה במשחקים היו סמליות בעיקרן, והישגיהם של רוב הספורטאים שייצגו אותה היו נמוכים. יוצאי דופן בהקשר זה הוא השחיין ראיין פיני, שהעפיל למשחה הגמר ל-100 מטר פרפר באולימפיאדת בייג'ינג (2008) וסיים במקום השמיני ומרים המשקולות מוראה בארו שסיים במקום השישי באולימפיאדת ריו דה ז'ניירו (2016).

==ראו גם==
* פפואה גינאה החדשה במשחקים הפאראלימפיים
* פפואה גינאה החדשה במשחקים האולימפיים לנוער

==קישורים חיצוניים==

* [http://www.sportingpulse.com/assoc_page.cgi?assoc=3854&pID=2 אתר הוועד האולימפי של פפואה גינאה החדשה]

האתלטית טואאה ויסיל, שייצגה את פפואה ניו גיני בלונדון ובריו דה ז'ניירו

קטגוריה:פפואה גינאה החדשה: ספורט
קטגוריה:מדינות במשחקים האולימפיים
ברוניי במשחקים האולימפיים

ברוניי השתתפה לראשונה במשחקים האולימפיים באולימפיאדת סיאול (1988), אם כי לאותם משחקים לא שלחה ספורטאים, אלא עסקן בודד, פעיל באיגוד השחייה. לשלוש האולימפיאדות שבין אולימפיאדת אטלנטה (1996) לבין אולימפיאדת אתונה (2004) שלחה ספורטאי אחד בכל פעם, ואיש מהם לא רשם הישג משמעותי. בשנת 2008 הייתה ברוניי המדינה היחידה שלא השתתפה באולימפיאדת בייג'ינג (2008). השתתפותה במשחקים בוטלה יום לפני פתיחתם, עקב כשלים ברישום הספורטאים. לאולימפיאדת לונדון (2012) שלחה ברוניי לראשונה משלחת בת שלושה משתתפים, ולראשונה היא כללה גם אישה.

ברוניי מעולם לא השתתפה באולימפיאדת חורף.

==ראו גם==
* ברוניי במשחקים הפאראלימפיים
* ברוניי במשחקים האולימפיים לנוער

==קישורים חיצוניים==

* [http://www.bruneiolympic.org/ אתר המועצה האולימפית הלאומית של ברוניי דארוסלאם]

קטגוריה:ברוניי: ספורט
קטגוריה:מדינות במשחקים האולימפיים
הרילוס מקרתגו

הרילוס מקרתגו (ביוונית: Ἥριλλος), היה פילוסוף יווני מהמאה ה-3 לפנה"ס.

== חייו ==
על אף שאין ביוגרפיה של הרילוס, ידוע כי היה בן תקופתו של כריסיפוס מסולי ולמד אצל זנון מקיטיון בשנים 263-262 לפנה"ס. משוער שנולד בין 285 לבין 280 לפנה"ס. מקור הידוע אודותיו הוא בדיוגנס לארטיוס שכתב כי הרילוס נולד בקרתגו, אולם יש סברה שנולד בכלקדון שהייתה עיר נמל יוונית באסיה הקטנה. כנראה שמשפחתו עברה להתגורר באתונה ושם הפך לתלמידו של זנון מקיטיון, מייסד האסכולה הסטואית. דיוגנס לארטיוס מספר כי להרילוס היו מספר מאהבים וכי זנון מקיטיון שכנע אותו לגלח את שיער ראשו, וכך הצליח להיפטר מהם.

כתלמידו של זנון מקיטיון הרילוס אימץ לעצמו מספר עקרונות חשובים של האסכולה הסטואית ובהם חלוקת שדה החקירה הפילוסופית ללוגיקה (תורת ההיגיון), לפיזיקה (מדעי הטבע) ולאתיקה (תורת המוסר), וכנראה גם את התורה הסטואית בדבר היקום ואלוהים. אולם, מאוחר יותר הושפע מאלה שדחו את תורתו של מורהו ונמנה עם מתנגדי האסכולה הסטואית, ובהם אריסטו מכיוס ובפרק זמן מסוים גם כריסיפוס.

הרילוס כתב שנים עשר ספרים ומספר לא ידוע של דיאלוגים, אך מכולם לא שרד דבר. ואולם אנו יודעים כי הרילוס גרס כי שני דברים מנחים את האדם: הידע, שהוא הטוב העליון ויצר הקיום המהווה טוב מדרגה משנית. אם כי יצר הקיום משותף לכל היצורים, רק בני אדם נבונים יכולים להגיע אל הטוב העליון שהוא הידע. לכן, מוטל על האדם להציב לעצמו את המטרה לנהל את חייו בהתאם לידע, ולהישמר מן הבערות המוליכה אותו שולל.

הרילוס זכה לביקורת מצד קלאנתס וכריסיפוס ששימשו כראשי האסכולה הסטואית בזה אחר זה. קיקרו תקף את תורת הרילוס וכתב: "על פי הרילוס עלינו לנהל את חיינו בהתאם לשתי מטרות שאינן כרוכות זו בזו, ולכן אף לא אחת מהן יכולה להוות את הטוב העליון." הרילוס טען גם כי לחיי יומיום אין כל ערך מוסרי, וזאת משום שאינם תורמים לטוב העליון, ולכן קיקרו חשב כי תורתו של הרילוס קרובה לזו של אריסטו מכיוס.

בתחילת המסה "סנגוריה על רמון סבונד" (ספר 2, פרק 12) מישל דה מונטן כתב: "האמת ניתנה להיאמר כי הידע הוא דבר גדול ומועיל עד מאוד, ואלה הבזים לו מעידים על טיפשותם. אולם, אינני מייחס לו חשיבות כה רבה כמו האחרים ובהם הפילוסוף הרילוס שראה בו את הטוב העליון וחשב כי הוא מאפשר לנו להיות חכמים ומרוצים."

קטגוריה:פילוסופים יוונים
איווט ויליאמס

איווט ויניפרד ויליאמס-קורלט (באנגלית: Yvette Winifred Williams-Corlett; 25 באפריל 1929 – 13 באפריל 2019) הייתה אתלטית רב-גונית מניו זילנד, אלופה אולימפית ושיאנית עולם בקפיצה לרוחק. האישה הראשונה מניו זילנד שזכתה במדליית זהב אולימפית.

== ביוגרפיה ==
ויליאמס נולדה בקאוורשם פרבר של דנידין.

במשחקי האימפריה הבריטית שנערכו באוקלנד, ניו זילנד בשנת 1950 זכתה ויליאמס בשתי מדליות, אחת מזהב ואחת מכסף. מדליית זהב בקפיצה לרוחק בתוצאה של 5.90 מטר ומדליית כסף בהטלת כידון בתוצאה של 37.96 מטר.

באולימפיאדת הלסינקי (1952) זכתה ויליאמס במדליית זהב בקפיצה לרוחק בשיא אולימפי חדש של 6.24 מטר, לפני אלכסנדרה צ'ודינה מברית המועצות (6.14 מטר) ושירלי קאוולי מבריטניה (5.92 מטר) והייתה קרובה בס"מ אחד לשיא העולם של פאני בלנקרס-קואן מהולנד (6.25 מטר) שניקבע בשנת 1943. נוסף לכך, היא סיימה במקום שישי בהדיפת כדור ברזל בתוצאה של 13.35 מטר, המנצחת הייתה גלינה זיבינה מברית המועצות שקבעה שיא עולם חדש של 15.28 מטר ובמקום עשירי בזריקת דיסקוס בתוצאה של 40.48 מטר המנצחת הייתה נינה רומשקובה-פונומריובה מברית המועצות שקבעה שיא אולימפי חדש של 51.42 מטר.

===שיאנית עולם===
בתחרות שנערכה בגיזברן ניו זילנד ב-20 בפברואר 1954 קבעה ויליאמס בקפיצה לרוחק שיא עולם חדש של 6.28 מטר, שיפור לשיא הוותיק בן ה-10 שנים וחצי של בלנקרס-קואן ב-3 ס"מ (6.25 מטר).

במשחקי האימפריה הבריטית וחבר העמים שנערכו בוונקובר, קולומביה הבריטית, קנדה באוגוסט אותה שנה זכתה ויליאמס בשלוש מדליות זהב בקפיצה לרוחק בתוצאה של 6.08 מטר, בזריקת דיסקוס בתוצאה של 45.01 מטר ובהדיפת כדור ברזל בתוצאה של 13.96 מטר. נוסף לכך היא סיימה במקום שישי בריצת 80 מטר משוכות.

לאחר שפרשה מתחריות האתלטיקה שיחקה ויליאמס בנבחרת הכדורסל של ארצה.

רוי ויליאמס, אחיה הצעיר, זכה במדליית זהב בקרב עשר במשחקי חבר העמים שנערכו בקינגסטון ג'מייקה בשנת 1966.

נפטרה ב-13 באפריל 2019.

==תארים והישגים ==
* בשנת 1990 זכתה ויליאמס להכלל בהיכל התהילה של ניו זילנד בספורט.[http://www.nzhalloffame.co.nz/page.pasp?searchtext=Yvette+Williams&Go=Go]

== שיאים אישיים ==
* קפיצה לרוחק: 6.285 מטר שיא עולם (1954)
* הדיפת כדור ברזל: 13.96 מטר (1954)
* זריקת דיסקוס: 47.85 מטר (1954)

==קישורים חיצוניים==

* 

קטגוריה:אתלטיות ניו זילנדיות
קטגוריה:קופצות לרוחק
קטגוריה:שיאניות עולם באתלטיקה
קטגוריה:אתלטיות באולימפיאדת הלסינקי (1952)
קטגוריה:שיאני עולם ניו זילנדים
קטגוריה:ילידות 1929
קטגוריה:נפטרות ב-2019
קטגוריה:נפטרים ב-2019
קטגוריה:אלופות אולימפיות מניו זילנד
קטגוריה:אלופות אולימפיות: קפיצה לרוחק
בניאס (סוריה)

בניאס (בערבית: بانياس, בתעתיק מדויק: באניאס; בעבר בלניה או בלנאה) היא עיר השוכנת למרגלות מבצר מרגט בצפון־מערב סוריה, 55 ק"מ מדרום ללטקיה וכ־35 ק"מ מצפון לטרטוס. בעבר העיר הייתה מפורסמת בפרדסים שלה ובייצוא העץ, כיום ידועה העיר בבית זיקוק לנפט הפועל מצפון לה, שהוא אחד הגדולים בסוריה, ובתחנת כוח. על הגבעות סביב העיר עדיין קיימים פרדסי הדרים.

== היסטוריה ==

בתקופה הפניקית העיר הייתה עיר נמל חשובה, אותה כינו היוונים והרומאים בשם בלניה (Balanaea או Balanea).<ref name=":1">סטראבון, גאוגרפיקה, 16.2.12 (ראו ב[https://el.wikisource.org/wiki/%CE%93%CE%B5%CF%89%CE%B3%CF%81%CE%B1%CF%86%CE%B9%CE%BA%CE%AC/%CE%99%CE%A3%CE%A4 מקור היווני] וב[https://penelope.uchicago.edu/Thayer/E/Roman/Texts/Strabo/16B*.html תרגום לאנגלית])</ref> העיר בלניאה הייתה כפופה לארוד.<ref name=":1">סטראבון, גאוגרפיקה, 16.2.12 (ראו ב[https://el.wikisource.org/wiki/%CE%93%CE%B5%CF%89%CE%B3%CF%81%CE%B1%CF%86%CE%B9%CE%BA%CE%AC/%CE%99%CE%A3%CE%A4 מקור היווני] וב[https://penelope.uchicago.edu/Thayer/E/Roman/Texts/Strabo/16B*.html תרגום לאנגלית])</ref>

בישוף העיר בניאס השתתף בוועידת ניקיאה בשנת 325.

ב־7 במאי 2011, בעת ההתקוממות בסוריה, הטיל הצבא הסורי מצור על העיר שנמשך כשבוע ימים, במהלכו נהרגו כ־10 מתושבי העיר וכ־400 תושבים נפצעו. 

הרמב"ם זיהה את ההרים הסמוכים לעיר עם האתר המקראי הֹר ההר שמופיע בתורה כגבול הצפון מערבי של ארץ ישראל.

==קישורים חיצוניים==

* 
* 

==הערות שוליים==

קטגוריה:סוריה: ערי נמל
קטגוריה:פיניקים: מושבות
קטגוריה:ערי חוף
ראיין פיני

ראיין פיני (באנגלית: Ryan Pini; נולד ב-10 בדצמבר 1981), הוא שחיין מפפואה גינאה החדשה ואלוף משחקי חבר העמים (מלבורן 2006).

== ביוגרפיה ==
פיני נולד וגדל בפורט מורסבי, אך התאמן בבריזביין שבאוסטרליה.

באולימפיאדת אתונה (2004) סיים פיני במקום 18 במשחה ל-100 מטר פרפר בתוצאה של 53.26 שניות, במקום 20 במשחה ל-100 מטר גב בתוצאה של 55.97 שניות ובמקום 39 במשחה ל-100 מטר חופשי בתוצאה של 51.11 שניות.

במשחקי חבר העמים שנערכו במלבורן, באוסטרליה בשנת 2006 זכה פיני במדליית זהב במשחה ל-100 מטר פרפר בתוצאה של 52.64 שניות, לפני מייקל קלים מאוסטרליה (52.70 שניות) ובכך היה לשחיין הראשון ממדינתו שזכה במדליה במשחקים אלו וכן במשך ארבעה חודשים לאחר מכן הוא דורג במקום הראשון בעולם במשחה זה. נוסף לכך הוא סיים במקום חמישי במשחה ל-50 מטר פרפר בתוצאה של 24.01 שניות ובמקום תשיעי בשלב המוקדמות במשחה ל-100 מטר חופשי בתוצאה של 50.60 שניות.

באליפות העולם בשחייה שנערכה במלבורן, אוסטרליה בשנת 2007 סיים פיני בשלב חצי הגמר במקום שמיני במשחה ל-100 מטר פרפר בצוותא עם ג'ייסון דנפורד מקניה בתוצאה של 52.26 שניות, לכן נערך לשניים משחה, swim-off, כשהמהיר מביניהם יעלה לשלב הגמר, פיני סיים שני בתוצאה של 52.10 שניות, בתוצאה שהייתה מספיקה למקום חמישי בשלב הגמר, אחרי דנפורד (51.85 שניות) וסיים במקום תשיעי כללי. נוסף לכך הוא סיים במקום 11 במשחה ל-50 מטר פרפר בתוצאה של 24.10 שניות, בשלב המוקדמות הוא קבע תוצאה של 24.02 שניות ובמקום 52 במשחה ל-100 מטר חופשי בתוצאה של 50.72 שניות. 

באולימפיאדת בייג'ינג (2008) נשא פיני את דגל מדינתו בטקס הפתיחה. במשחקים עצמם הוא סיים במקום שמיני במשחה ל-100 מטר פרפר בתוצאה של 51.86 שניות, בשלב חצי הגמר הוא קבע תוצאה של 51.62 שניות ובכך היה לספורטאי הראשון ממדינתו שמגיע לשלב הגמר במשחקים האולימפיים. נוסף לכך הוא סיים במקום 32 במשחה ל-200 מטר חופשי בתוצאה של 1:49.04 דקות ובמקום 39 במשחה ל-100 מטר חופשי בתוצאה של 49.72 שניות.

במשחקי חבר העמים שנערכו בדלהי, בהודו בשנת 2010 זכה פיני במדליית כסף במשחה ל-100 מטר פרפר בתוצאה של 52.50 שניות.

באליפות העולם בשחייה שנערכה בשאנגחאי, סין בשנת 2011 סיים פיני במקום 20 במשחה ל-100 מטר פרפר בתוצאה של 52.69 שניות, במקום 25 במשחה ל-25 מטר פרפר בתוצאה של 24.26 שניות, במקום 38 במשחה ל-200 מטר חופשי בתוצאה של 1:52.23 דקות ובמקום 41 במשחה ל-100 מטר חופשי בתוצאה של 50.34 שניות.

== קישורים חיצוניים ==

* [http://sports123.com/.search?results_page=searchresults.html&p=Ryan+Pini&name=Search sports123.com] 

קטגוריה:שחייני פרפר
קטגוריה:שחייני חופשי
קטגוריה:שחייני גב
קטגוריה:פפואה גינאה החדשה: אישים
קטגוריה:נושאי דגל פפואה גינאה החדשה באולימפיאדה
קטגוריה:שחיינים באולימפיאדת אתונה (2004)
קטגוריה:שחיינים באולימפיאדת בייג'ינג (2008)
קטגוריה:שחיינים באולימפיאדת לונדון (2012)
קטגוריה:שחיינים באולימפיאדת ריו דה ז'ניירו (2016)
קטגוריה:ילידי 1981
מדד תל אביב גלובל-בלוטק

מדד תל אביב גלובל-בלוטק (בעבר נקרא: מדד תל-טק, מדד תל אביב בלוטק-50 ו-מדד תל אביב בלוטק) הוא מדד המייצג את השינוי המצרפי של מחיריהן של כל המניות הכלולות במדד ת"א-טכנולוגיה ומדד ת"א-ביומד.

משקלן היחסי של המניות במדד מתעדכן מדי יום על פי שווי השוק שלהן בטרם פתיחת יום המסחר. ערך המדד מחושב ומפורסם על ידי הבורסה בזמן המסחר מדי 15 שניות.

הרכב המדד מתעדכן פעמיים בשנה: ב-15 ביוני וב-15 בדצמבר. שם המדד נגזר מהביטוי באנגלית Blue chip stock, המתייחס למניות של חברות מבוססות ורווחיות.

==היסטוריה==
מדד תל-טק הושק על ידי הבורסה לניירות ערך בתל אביב ב-3 בינואר 1999. המדד הורכב ממניות של חברות טכנולוגיה ממגוון תחומים, וכן ממניות של קרנות הון סיכון. ב-1 ביולי 2001, הושק מדד תל טק-15 המבוסס על מדד תל-טק, אשר הורכב מ-15 המניות הגדולות ביותר הנכללות במדד תל-טק.

עקב כישלון מדד תל טק-15, שמאז שהושק ייצר תשואה שלילית של 15% עבור המשקיעים בו, בוטל המדד ב-3 באפריל 2011, ובמקביל הוחלף מדד תל-טק במדד תל אביב בלוטק-50, אשר כלל את 50 החברות בעלות שווי השוק הגבוה ביותר מבין המניות הכלולות במדד ת"א טכנולוגיה שהושק באותו יום ובמדד ת"א ביומד שהושק ב-1 במרץ 2010.
הסיווג הענפי של החברות הכלולות במדד ת"א בלוטק-50 היה רחב יותר וכלל סקטורים שלא נכללו עד אז בסיווג הענפי של מדד תל-טק.

בעקבות השקתו של מדד ת"א טק-עילית ב-11 במאי 2014, הורחב מדד ת"א בלוטק-50 ב-15 ביוני 2014 למדד תל אביב בלוטק המורכב מכל המניות הכלולות במדדי ת"א טכנולוגיה ות"א ביומד, ולא רק מה-50 הגדולות שבהן.

ב-9 בפברואר 2017 שונה שמו של מדד ת"א בלוטק למדד תל אביב גלובל-בלוטק במסגרת "רפורמת המדדים".

== הרכב המדד ==

== קישורים חיצוניים ==
*[https://www.tase.co.il/he/market_data/index/145/major_data מדד ת"א גלובל-בלוטק], באתר הבורסה לניירות ערך

==הערות שוליים==

בלוטק
מלאנוקס

יקנעם לאחר שילובה באנבידיה, מרץ 2023]]
מלאנוקס טכנולוגיות בע"מ (באנגלית: Mellanox Technologies Ltd.) הייתה חברת טכנולוגיה ישראלית רב-לאומית שהתמחתה בפיתוח וייצור של מוצרים ורכיבים אלקטרוניים למערכות תקשורת בטכנולוגיות InfiniBand ואתרנט, שיועדו להעברה מהירה של מידע בין שרתים ומערכות אחסון לשוק מחשוב הענן ולמרכזי נתונים. היא הייתה חברה ציבורית שמניותיה נסחרו בנאסד"ק.

במרץ 2019, הודיעה חברת Nvidia שתרכוש את חברת מלאנוקס תמורת 6.9 מיליארד דולר. העסקה נסגרה סופית ב-26 באפריל 2020 וכל מניות החברה נרכשו עבור 125$ למנייה ומלאנוקס הפכה ליחידה עסקית נפרדת באנבידיה.

== היסטוריה ==
מלאנוקס טכנולוגיות הוקמה במרץ 1999 על ידי איל וולדמן, שי כהן, מיכאל כגן, רוני אשורי, אוולין לנדמן, איתן זהבי, שמעון רוטנברג, אודי כץ ואלון וובמן. את שם החברה הגתה אשתו של וולדמן מהמילים מילניום (millennium) והסיומת ox.

החברה החלה את דרכה כספקית של שבבי תקשורת בתקן InfiniBand שנועד להאיץ את תעבורת הנתונים בין שרתים ואביזרים שונים לרשת לפתרונות אחסון. הארכיטקטורה אמורה לגרום לשיפור משמעותי בביצועים, באמינות ובשימוש של שרתי המחשבים.

בפברואר 2007 החברה הונפקה בנאסד"ק לפי שווי של כ-510 מיליון דולר. ובהמשך השנה נרשמה למסחר בבורסה לניירות ערך בתל אביב במסגרת רישום כפול. ביוני 2013 החברה החליטה למחוק את עצמה מהמסחר בבורסה לניירות ערך בתל אביב בנימוק של עודף רגולציה בשוק ההון הישראלי.

בנובמבר 2010 רכשה מלאנוקס את חברת וולטייר (Voltaire) מרעננה תמורת 218 מיליון דולרים במזומן. וולטייר סיפקה פתרונות תשתית תקשורת ורשתות מחשבים למרכזי נתונים. המיזוג של מלאנוקס ווולטייר יצר ספקית מובילה של פתרונות קישוריות.

בשנת 2016, נסחרה החברה לפי שווי של כ-2 מיליארד דולר.

ב-30 בספטמבר 2015 פורסם שמלאנוקס רוכשת את חברת השבבים הישראלית איזיצ'יפ, השוכנת אף היא ביוקנעם.

בשנת 2017 רכשה הקרן האקטיביסטית Starboard Value LP 10.7% ממניות מלאנוקס. בינואר 2018 שלחה Starboard Value מכתב למחזיקי המניות, בו היא דורשת להחליף את כל הדירקטוריון. אולם במאי, לאחר חודשים של עימות מתוקשר, הגיעו מלאנוקס ו-Starboard Value להסכם.

ב-11 במרץ 2019 הושג הסכם על רכישת החברה על ידי ענקית המחשוב האמריקאית Nvidia, בסכום של 6.9 מיליארד דולר, והרכישה הושלמה באפריל 2020.

ב-11 בנובמבר 2020 עזב וולדמן, המייסד, את מלאנוקס ואנבידיה.

==ארגון==
מטה החברה היה ביקנעם עילית. בנוסף למלאנוקס היו שישה מרכזי פיתוח בישראל: בתל חי, תל אביב, רעננה, ירושלים, באר שבע וקריית גת. למלאנוקס יש גם שלושה מרכזי פיתוח בשלוש ערים פלסטיניות: בעזה, בשכם וברוואבי. המרכז הראשון בין השלושה הוקם ב-2010, ובעזה החלה החברה להעסיק עובדים ב-2016. בסך הכל מעסיקה החברה כ–100 עובדים פלסטינים, באמצעות קבלני משנה.

באפריל 2017, שכרה כ-15 קומות בצמד המגדלים "תאומי רובינשטיין" בתל אביב, בעת שעוד היו בבנייה.

בעולם היו למלאנוקס משרדים ומרכזי פיתוח בארצות הברית, סין, הודו, דנמרק, סינגפור, ואוקראינה.

מלאנוקס הייתה חברת פאבלס, כשאת הייצור עצמו של רכיבי החומרה שאותם מפתחת החברה היא מייצאת לקבלני ייצור, כדוגמת TSMC.

== קישורים חיצוניים ==

* 
* 
* 
* 
* 
* 
* 
* 

==הערות שוליים==

קטגוריה:חברות ישראליות שנסחרו בנאסד"ק
קטגוריה:תעשיית השבבים בישראל
קטגוריה:חברות שנסחרו בבורסה לניירות ערך בתל אביב
קטגוריה:יקנעם עילית: חברות
קטגוריה:חברות ישראליות שעשו אקזיט
קטגוריה:חברות חד קרן ישראליות
קטגוריה:ישראל: חברות שהוקמו ב-1999
קטגוריה:Nvidia
ריצ'רד גריפית'ס

ריצ'רד גריפית'ס (באנגלית: Richard Griffiths; 31 ביולי 1947 – 28 במרץ 2013) היה שחקן אנגלי זוכה פרס הטוני. התפרסם בזכות תפקידיו בתור ורנון הדוד של הארי פוטר בסדרת סרטי "הארי פוטר" ובסרטים "נערי ההיסטוריה", "סליפי הולו" ו"ונוס".

==ביוגרפיה==
גריפית'ס נולד בעיירה ת'ורנביי-און-תיס שבמחוז סטוקטון על טיז, צפון-מזרח אנגליה. גריפית'ס נולד לזוג הורים חירשים, וכדי להבין אותם הוא למד את שפת הסימנים בגיל צעיר מאוד. בשל ילדותו הקשה נהג לברוח פעמים רבות מביתו ואף נשר מלימודיו בגיל 15. במקום ללמוד הוא בחר לעבוד בתור שומר סף, אך שוכנע על ידי הבוס שלו לשוב לספסל הלימודים. הוא למד דרמה ב"מכללת סטוקטון ובילינגהאם", ומשם המשיך למנצ'סטר, שבה למד בבית הספר העירוני לתיאטרון.

==קריירת משחק==
גריפית'ס החל את דרכו בתעשיית הבידור הבריטית ברדיו ובמופעי תיאטרון שיי ספירים בהם הרבה לגלם דמויות מגושמות ומצחיקות. לאחר מספר תפקידים ראשיים במחזות, לוהק לסדרות טלוויזיה ולהפקות קולנוע צנועות.
בהוליווד התחיל את דרכו בתפקידים קטנים בתור טרוריסט בסרט "סופרמן 2", בתור עוזר בסרט "רגטיים" והתקדם להופעות משמעותיות יותר ביצירות "אהובת הקצין הצרפתי" בתפקיד סיר ג'ון ו"גנדי" בתור קולינס.

בקולנוע הבריטי פרץ בתפקיד הדוד מונטי ההומו בקומדיה השחורה "ויתניל ואני" ובתור קפטן בילינגס ב"גרייסטוק: האגדה של טרזן מלך הקופים", עיבוד קולנועי לרומן "טרזן מלך הקופים".
גריפית'ס חזר בשנות ה-90 להוליווד ושיחק בפרודיית הריגול "האקדח מת מצחוק ½2: מהפח אל הפחד" בתור המדען החטוף הד"ר אלברט מנהיימר, בקומדיות "המלך ראלף", "כן, גברת הנשיא" ובמותחן האימה של טים ברטון "סליפי הולו" בדמותו של שופט העיירה סליפי הולו.

משנת 2001 שיחק גריפית'ס במשך כעשור את ורנון דרסלי, דמות הדוד הרשע שמתנכר להארי פוטר (דניאל רדקליף) במשך כל תחילת סרט במחצית מסרטי "הארי פוטר".
סרטים נוספים בהם התפרסם היו הדרמה התקופתית "ואטל" בתור ד"ר בורדולט בתור, "המין היפה" בהפקתו של רוברט דה נירו בו גילם את הפוליטיקאי סר צ'ארלס סדלי, הדרמה "ונוס" ובקומדיה "סיפורים לפני השינה" בתור בארי אביה של ויולט נוטיגהאם.
את ההצלחה המקצועית שלו קצר בשנת 2006 כשזכה בפרס הטוני על תפקידו בתור המורה הקטור במחזה "נערי ההיסטוריה", שעובד באותה שנה גם לסרט קולנוע בו חזר גריפית'ס על התפקיד והיה מועמד לפרס באפט"א לשחקן הטוב ביותר בתפקיד ראשי.

ב-2008 התקבל גריפית'ס למסדר האימפריה הבריטית.

גריפית'ס היה נשוי להת'ר גיבסון.

ב-28 במרץ 2013 מת גריפית'ס כתוצאה מסיבוכים של ניתוח לב. בן 65 היה במותו.

==פילמוגרפיה==

==קישורים חיצוניים==

* 
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:זוכי פרס טוני: שחקנים
קטגוריה:אישים זוכי פרס אוליבייה
קטגוריה:אישים זוכי פרס דרמה דסק
קטגוריה:קצינים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:בוגרי האוניברסיטה המטרופוליטנית של מנצ'סטר
קטגוריה:אנגלים שנולדו ב-1947
קטגוריה:אנגלים שנפטרו ב-2013